Aarhuus Stifts-Tidende, 1834-07-31
Udførelsen af Zampa" (see Tirsdagsavisen) var meget tilfredsstillende. Allerede ved Udførelsen af Duverturen erhvervede Orchestret, under dets dygtige Anfører, Hr. Urich, sig fortjent Bifald. Stykkets qvindelige Roller, Camilla og Ritta, havde saavel fra Sangens som fra Spillets Side fortrinlige Fremstillerinder i Mad. Ubrich og Christiani, og ved sin Udførelse af Zampa viste Hr. Seest sig som en god dramatisk Sanger, der fortjente det levende Bifald som ydedes ham. Dhr. Hanssen og Fischer bødede ved heldig Udførelse af deres Sangpartier paa hvad deres Spil lod savne. - J "Bortførelsen af Serailet blandede sig en Pibe i det bifald som ledsagede Jfr. Fischers Udførelse af Constances første store Aria, men en almindelig Misbilligelse af denne Pøbelagtighed bragte strax Piben til at forstumme. De i denne Anledning udstødte Udraab antoges af Sangerinden for Dacaporaab, hvorpaa hun gjentog sin Aria, der, endnu heldigere udført end førstegang, ogsaa lønnedes med stærkere bifald. Til næste Forestilling var ansat: "Hinko, Skuespil i 3 Acter af den bekjendte tydske Skuespillerinde Mad. Charlotte Birch Pseiffer, der er givt med en Landsmand af os. "Jeg har - hedder det angaaende Parcespillet paa Hr. Knirsch's Keglebane i Hotel d'Angleterre (see Avisen No. 121) i Dagen for 23de Juli, kun een Aften bivaanet en Spillescene paa dette Sted, men Mindet derom vil længe forfølge mig. Een eller to saakaldte Banquiers etablere sig ved dertil anbragte Borde, ved hvilke der paa een Dag tabes og vindes Summer, som kunde være tilstrækkelige til et Par Familiers Underhold i et heelt Aar; thi Væddemaal paa 5, 10, 15 a 20 Rbd. høre til Dagens Orden, og et saadant Væddemaal er sluttet og afgjort paa faa Minutter, og det med Flere paa eengang. Omkring Bordet flokke sig hele Skarer af ulykkelige Offere for Spilleraseriet, Mennesker, ene hidkaldte af det usalige Haab, paa en let Maade at komme til en Gevinst, der ligesaa hurtigt forsvinder imellem deres Hænder; Mennesker, i hvis som oftest fælt fortrukne Aasyn og spændte Ansigtsmuskler man seer alle Lidenskaber spille, sjeldent en som et Stjerneskud forbifarende Straale af øieblikkelig Glæde, oftere indædt Harme, tænderskjærende Forbittrelse. Kun Banen er oplyst; de Væddende staae i en uhyggelig Halvbelysning og aftale næsten hvidskende og med faa Ord, hvormange Kegler der skal flaaes. Forresten hersker trindtom mørk Alvor, dyb Taushed, tause lægge de deres Jndfatser paa Bordet, tans skraber den Vindende dem sammen; men denne Taushed er, især for den, der tillige betragter de forskjellige Minespik, gyselig Jeg har bivaanet Orgier, fande Bacchanalier, hvor adskillige af Deeltagerne tilsidst i næsten bevidstles Tilstand aldeles syntes at glemme, at de vare Menneskeer; dog vidnede deres støiende Jubel, deres vilde Sang idetmindste om, at de vare levende Væsener. Men her at see disse Mennesker, og maaskee ofte Mennesker, der i aandelig og legemlig Henseende ere fortrinligen begavede, med Øinene stivt hæftede mod eet Punct, bevæge sig lig Automater, kun i een eneste, som ved et Maskineri fremkaldt Retning, med Haanden til Lommen, fra Lommen til Bordet, det gjør et forfærdeligt veemodigt Jndtryk. Og hvo ere da disse Spillere, Ak som oftest gandske unge Mennesker, ikke sjeldent Drenge, hvem Skjæget endnu ikke er kommet frem paa, Knøse, der endnu aldrig have kjendt, hvad det er at fortjene ved sit Arbeide een enkelt Rigsdaler, end sige de Summer, de have bortødslet. Vel kan man ogsaa undertiden see ældre Mænd der, og jeg saae en saadan. Han var just Banquier, en Kaskjet med en stor Skygge bedækkede den største Deel af hans Ansigt, som om han var sig bevidst, at han burde skamme sig ved det forargelige Exempel, han gav de Unge. Han forekom mig som en Mephistopheles, og naar jeg saae hans lurende, omkringrullende Øine - thi jeg observerede ham skarpt - bevæge sig omkring i Kredsen, der omgav hans Bord med de mange Penge paa, syntes de mig at udsøge Offere iblandt de bedragne Ynglinge, der stode beredte til at sælge ham deres Sjæle for det usle Metal og Papiir, han kunde byde derfor.